ถวัลย์ รุยาพร

ว่าที่ร้อยตรี ถวัลย์ รุยาพร (เกิด 15 มิถุนายน พ.ศ. 2500) เลขาธิการเนติบัณฑิตยสภา ในพระบรมราชูปถัมภ์ คณบดีคณะนิติศาสตร์​ มหาวิทยาลัย​เกริก​ และกรรมการเนติบัณฑิตยสภา กรรมการปฏิรูปประเทศด้านกระบวนการยุติธรรม อดีตนายกสภาทนายความ

 ประวัติ 
เรียนจบมัธยมศึกษาตอนปลาย โรงเรียนวัดราชาธิวาส นิติศาสตรบัณฑิต มหาวิทยาลัยรามคำแหง เนติบัณฑิตไทย สำนักศึกษาอบรมกฎหมายแห่งเนติบัณฑิตยสภา บริหารธุรกิจมหาบัณฑิต สาขาบริหารงานบุคคล มหาวิทยาลัยสยาม นิติศาสตรมหาบัณฑิต สาขากฎหมายธุรกิจ มหาวิทยาลัยรามคำแหง ปรัชญาดุษฎีบัณฑิต สาขาวิชาการจัดการ มหาวิทยาลัยสยาม

 การทำงาน 
ถวัลย์ดำรงตำแหน่งกรรมการในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในสำนักงานคณะกรรมการคุ้มครองผู้บริโภค กรรมการสมาคมมหาวิทยาลัยรามคำแหง ที่ปรึกษาคณะกรรมการกฎหมายสภาอุตสาหกรรมแห่งประเทศไทย อดีตกรรมการบริหารสภาทนายความ 2 สมัย (ฝ่ายช่วยเหลือประชาชนทางกฎหมายและฝ่ายสวัสดิการ) อุปนายกสมาคมนิติศาสตร์มหาวิทยาลัยรามคำแหง นายกสมาคมศิษย์เก่ามหาวิทยาลัยสยาม หลายสมัย  หัวหน้าสำนักงาน สำนักกฎหมาย ดร.ถวัลย์ รุยาพร เป็นอาจารย์ประจำ สำนักอบรมศึกษากฎหมายแห่งเนติบัณฑิตยสภา ผู้บรรยาย วิชาการว่าความและถามพยาน และคณบดีคณะนิติศาสตร์​ มหาวิทยาลัย​เกริก

ในปี พ.ศ. 2559 ถวัลย์ลงสมัครตำแหน่งนายกสภาทนายความพร้อมคณะ ปรากฎว่าชนะนายกสมาคมคนที่ผ่านมาด้วยคะแนน 7,630 คะแนน และได้รับเลือกตั้งในอีกสมัย ในปี พ.ศ. 2562

 อ้างอิง 
http://www.research-system.siam.edu/images/thesisphd/An_Efficiency_Management_Prototype_of_Independent_Organizations_for_the_Consumer_Protection_in_Thailand/08_vit.pdf
https://www.prachachat.net/politics/news-270166
http://www.oja.go.th/TH/wp-content/uploads/2016/12/minute5-2559.pdf
http://www.ratchakitcha.soc.go.th/DATA/PDF/2559/E/246/18.PDF
https://www.rmu.ac.th/uploads/file/1541730957.pdf
http://www.ratchakitcha.soc.go.th/DATA/PDF/2562/E/029/T_0026.PDF

หมวดหมู่:ทนายความชาวไทย